Document ID: /fineweb-2-swissfilter-quality_10-filterrobots/filtered/02038.jsonl.gz/6220

DISCURS D'ART E LAVURATORIS
ACTUAL
EXPOSIZIUN ANNUALA DA LAS ARTISTAS E DALS ARTISTS DAL GRISCHUN
24-11 FIN 26-01-2020
L’exposiziun dat ina survista da la lavur artistica actuala prestada en il Grischun. En il discurs d’art exercitain nus la critica d’art. Per quest intent simulescha la classa in process fictiv davant dretgira. Cun formular plants, cun nominar defensurs e defunsaras che defendan l’ovra ed ils artists e cun nominar giuraders e giuradrasche interrogheschan perditgas, duai resultar ina discussiun animada davart l’art contemporan.
COLLECZIUN
L'ISTORGIA DAL MUSEUM
Ina visita guidada ludica ed interactiva tras la Villa Planta e l'edifizi nov avischina las scolaras ed ils scolars a l'architectura. Tge istorgias sa zuppan davos ils edifizis? Co è la Villa Planta daventada in museum? Co è sa midada l'architectura dal museum en il decurs dals onns? Co stattan la Villa Planta e l'edifizi nov dals architects Barozzi/Veiga da Barcelona architectonicamain en in dialog.
LA FAMIGLIA GIACOMETTI
Las scolaras ed ils scolars emprendan d'enconuscher la dinastia d'artists dals Giacometti dal vitg bregagliot Stampa. Davant ils maletgs, las sculpturas e l'artisanadi vegn sclerida l'influenza da la cuntrada e vegni dumandà, co che quella è vegnida concepida en moda artisticamain differenta dals artists respectivs.
TGI SUN JAU?
En il center stat la contemplaziun da purtrets e d'autopurtrets. Partind da quai analisain nus, co ch'ina artista u in artist exprima ses caracter e sia identitad en in'ovra cun agid da penelladas e da colurs. Las observaziuns vegnan applitgadas suenter en l'atelier cun far in autopurtret.
Per scolas spezialisadas vegn la visita dal museum purschida sco discurs d'art u sco lavuratori. En l'exposiziun examineschan las studentas ed ils students en il discurs ed en activitads artisticas ovras, tecnicas, artistas ed artists sco er il lieu, il museum. Questas enconuschientschas pon vegnir approfundadas cun ulteriuras incumbensas e lavurs da project artisticas en il lavuratori che ha lieu en l'atelier dal museum. Las studentas ed ils students emprendan d'enconuscher il museum, sias incumbensas e sia art e scuvran il lieu en moda captivanta ed inspiranta.
Fixar in termin ordavant
Durada dal discurs d'art: 90 minutas
Durada dal lavuratori: 120 minutas
Custs per scolas dal chantun Grischun: gratuit
Custs per scolas or da chantun: discurs d'art CHF 150.00 (incl. entrada), lavuratori CHF 200.00 (incl. entrada)
PDF Urden da chasa per classas
Annunzia
PDF Formular d'annunzia per classas
Infurmaziun
<email-pii>
T +41 81 257 28 72